Z A P I S N I K
36. sjednice Vijeća Mjesnog odbora „Mimara“, održane 29. svibnja 2024. 
s početkom u 16:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Nada Jagetić, Ana Podnar, Lina Budak i Iva Špoljar Šarić.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici prisutno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. 

Predsjednica Vijeća daje na glasanje Zapisnik s 35. sjednice. Zapisnik je prihvaćen jednoglasno.


Vezano za najavljeni dnevni red, Predsjednica Vijeća predlaže da se 1. točka, Plan komunalnih aktivnosti Gradske četvrti Donji grad za 2025. godinu, odgodi za sljedeću sjednicu kako bi se stigli pripremiti prioriteti. Novi dnevni red se stavlja na glasanje te Vijeće jednoglasno donosi sljedeći

DNEVNI RED

1. [bookmark: _Hlk115087749]Pitanja, prijedlozi i obavijesti



Ad. 1. 	Pitanja, prijedlozi i obavijesti

Ad. 1.1. 
Predsjednica Vijeća obavještava članice da je Grad Zagreb uklonio sve stalke za bicikle koje nije postavio sam Grad Zagreb. Nove stalke je potrebno naručiti. Otvara se rasprava o postavljanju stalaka za bicikle na području Mjesnog odbora „Mimara“. 

U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeći:

Z A K L J U Č A K
o postavljanju stalaka za bicikle na području Mjesnog odbora „Mimara“

1. Vijeće Mjesnog odbora „Mimara“ traži postavljanje stalka za bicikle na području Mjesnog odbora „Mimara“ na sljedećim lokacijama:
· Savska cesta ispred br. 11 kod tramvajske stanice
· Trg Marka Marulića kućni broj 19 ispred Fakulteta (stalak za najmanje 10 bicikala)
· Trg Ivana, Antuna i Vladimira Mažuranića ispred učeničkog doma
· Ulica Đure Crnatka na uglu sa Savskom cestom
· Ulica Josipa Runjanina ispred Doma zdravlja
· Ulica Isidora Kršnjavoga ispred osnovne škole
(neki stalci postoje, ali ih je potrebno postaviti više)

2. Ovaj se Zaključak dostavlja Vijeću Gradske četvrti Donji grad.



Ad. 1.2. 
Predsjednica Vijeća obavještava članice o pristiglim mailovima sugrađana. Pristiglo je još pritužbi vezanih za nepropisno parkiranje na Marulićevom trgu. 

Ad. 1.3. 
Predsjednica Vijeća obavještava članice o 33. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora održanoj 27. svibnja 2024. godine. Na koordinaciji je bilo riječi o sastanku s predstavnicima Zrinjevca i Čistoće, kao i o novim podzemnim spremnicima. 


Ad. 1.4. 
Zamjenica Predsjednice Vijeća otvara raspravu o orezivanju drveća na području Mjesnog odbora „Mimara“. 

U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeći:

Z A K L J U Č A K
o orezivanju drveća na području Mjesnog odbora „Mimara“

1. Vijeće Mjesnog odbora „Mimara“ traži redovito orezivanje drveća na području Mjesnog odbora „Mimara“, posebice na sljedećim lokacijama:
· Savska cesta kod hotela Westin
· Ulica Đure Crnatka
· Jukićeva ulica

2. Ovaj Zaključak bit će dostavljen Zrinjevcu na daljnje postupanje.


Ad. 1.5. 
Članica Vijeća Lina Budak otvara raspravu o zabrani prometovanja motornim vozilima jednom tjedno u užem centru grada, posebice na području Mjesnog odbora „Mimara“. 

U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeći:

Z A K L J U Č A K
o zabrani prometovanja motornim vozilima jednom tjedno u užem centru grada, 
posebice na području Mjesnog odbora „Mimara“

0. Vijeće Mjesnog odbora „Mimara“ predlaže zabranu prometovanja motornim vozilima jednom tjedno u užem centru grada, posebice na području Mjesnog odbora „Mimara“.

1. Ovaj se Zaključak dostavlja Vijeću Gradske četvrti Donji grad.


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 10. lipnja 2024. u 17:00 sati. 

Sjednica je završila u 16:40 sati.


Zapisnik vodi: 
Iva Špoljar Šarić

KLASA: 024-08/24-003/1146
URBROJ: 251-13-11-1/004-24-2
Zagreb, 29. svibnja 2024.


PREDSJEDNICA VIJEĆA
MJESNOG ODBORA „MIMARA“

	Izvješće od glasanju na 36. sjednici, 29.05.2024.

